1809 йылда И. И. Бекетованың ҡыҙы Бекетова Елена Петровна, Эҫем заводын бирнә итеп алып, А. Д. Балашовҡа кейәүгә сыға. 1820—1840 йылдарҙа завод  мираҫ буйынса бер нисә тапҡыр Е. П. Балашованың тоҡомдарына күсә. 1845 йылда завод ағалы-ҡустылы Иван Петрович һәм Николай Петрович Балашовтарҙың милкенә әүерелә. XIX быуаттың тәүге яртыһында крица сүкештәренең һаны 14-кә еткән, суйын ҡойоу өсөн вагранка барлыҡҡа килгән. Завод һауыт-һаба, суйын рәшәткәләр, колонналар, плиталар һәм башҡа изделиелар етештерә башлаған. Был осорҙа урман дачаһының майҙаны 230 мең дисәтинә булған, ундағы ағастарҙың йыл һайын 1/150-һе ҡырҡылған.